EkBass/fiwiki-20250220-pages-articles huggingface dataset:
James Caird

James Key Caird (1837–1916) oli skotlantilainen hampputehtailija, joka rahoitti Ernest Shackletonin Endurance-tutkimusmatkan Etelämantereelle. Cairdin avustus oli 24 000 puntaa, ja hän oli matkan toinen tärkeä avustaja Britannian hallituksen lisäksi. Cairdin mukaan nimettiin retken pelastusvene, jolla Shackleton ja viisi muuta retkikunnan jäsentä purjehtivat 1 300 kilometrin matkan Elefanttisaarelta Etelä-Georgian saarelle hakemaan apua. Caird oli myös filantrooppi, joka tuki kotikaupunkinsa Dundeen useita rakennusprojekteja. ==Katso myös== *Shackletonin Etelämantereen ylitysretki ==Lähteet== * Caroline Alexander, Endurance, 1998, s. 9. === Viitteet === Luokka:Brittiläiset liikemiehet Luokka:Skotlantilaiset henkilöt Luokka:Tutkimusmatkojen rahoittajat Luokka:Shackletonin Etelämantereen ylitysretki
Fenriz

Fenriz (oik. Leif Nagell, myöhemmin Gylve Fenris Nagell, s. 28. marraskuuta 1971) on norjalainen muusikko, joka tunnetaan parhaiten hänen black metal -yhtyeestään Darkthrone, jossa hän sanoittaa sekä soittaa rumpuja. Nagellilla on kuitenkin monia muitakin musiikkiprojekteja tyyliltään laidasta laitaan. Vuonna 2004 Fenriz julkaisi Peacevillen kautta Fenriz Presents... The Best of Old-School Black Metal -kokoelmalevyn, joka sisältää black metallin pioneerien kappaleita. Hän on myös tehnyt Norjan NRK:lle radiotyötä ja esiintynyt televisiossa. Nykyisin Fenriz asuu Oslossa ja hän työskentelee postilaitoksessa. Hänet tunnetaan myös aktiivisena luontoihmisenä ja Oslon alueen metsien suojelijana. Syksyllä 2016 Nagell valittiin 9 000 asukkaan Kolbotnin kaupunginvaltustoon liberaalipuolueen ehdokkaana. Hänen vaalikampanjansa oli yhden valokuvan julkaiseminen, jossa hän poseerasi kissa sylissään ja kuvatekstinä oli "Älä äänestä minua". == Musiikkiprojektit == * Darkthrone – rummut (basso, kitara, laulu) (1986–) * Dødheimsgard – basso, laulu (1994–1995) * Valhall – rummut (1987–1989) * Isengard – rummut, kitara, basso, syntetisaattori, laulu (1989–1995) * Neptune Towers – syntetisaattori (1993–1995) * Storm – rummut, laulu (1995) * Eibon – rummut (1999–) * Strid * Vombator * DJ Ebola == Muut yhtyeet == *Satyricon – sanoitukset kappaleeseen "Du Som Hater Gud", lyömäsoittimet kappaleissa "Prime Evil Renaissance" ja "Havoc Vulture" *Ulver – laulu kappaleessa "A Song Of Liberty Plates 25–27" albumilla Themes from William Blake's The Marriage of Heaven and Hell (1998) *Aura Noir – laulu albumeilla Increased Damnation (2000) ja The Merciless (2004) *Cadaver Inc. – laulu *Thorns – kitara, rummut *Audiopain – sanoitukset *Seth – sanoitukset *Fuck You All – bassokitara *Red Harvest –laulu kappaleessa "Absolut Dunkel:heit" albumilla Cold Dark Matter == Lähteet == == Aiheesta muualla == *Tyrant Syndicate Productions *Peaceville Records *Fenrizin haastattelu (englanniksi) *Take Me to Your Fenriz Luokka:Black metal -laulajat Luokka:Norjalaiset metallimusiikin laulajat Luokka:Norjalaiset metallimusiikin basistit Luokka:Norjalaiset metallimusiikin rumpalit Luokka:Norjalaiset multi-instrumentalistit Luokka:Vuonna 1971 syntyneet Luokka:Elävät henkilöt
Kumlingen lentokenttä

Kumlingen lentokenttä () sijaitsee Kumlingen kunnassa Ahvenanmaalla. Kenttä on auki ympäri vuoden. Lentokentällä on yksi 600 metriä pitkä punaisella asfaltilla päällystetty, valaistu kiitotie. Vuonna 1975 avattua lentokenttää ylläpitää Ahvenanmaan maakuntahallitus. == Lähteet == == Aiheesta muualla == * VFR Suomi/Finland – Kumlingen lentopaikka * Lentopaikat.fi – Kumlingen lentopaikka * IVAO – Kumlinge * Länsmans Vårdhus – Kumlinge airstrip Luokka:Suomen lentopaikat Lentokenttä Luokka:Ahvenanmaan rakennukset ja rakennelmat
Satunnaisuus

Satunnaisuus (kreik. tykhe) viittaa tapahtumaan, joka esiintyy ilman ennakoivia syitä, jotka tekisivät sen välttämättömäksi. Satunnaisuus kuvaa tilanteita tai tapahtumia, jotka tapahtuvat sattumalta, ilman selvää syy- seuraussuhdetta tai ennalta määrättyä kaavaa. Satunnaista tapahtumaa ei voi ennustaa. Matematiikassa satunnaisuutta analysoidaan todennäköisyysteoriassa. Satunnaisprosessi on toistuva tapahtumasarja, jonka tulokset eivät seuraa kuvattavaa muotoa. Satunnaiset prosessit kuitenkin noudattavat tilastollista lakia. Esimerkiksi jos 6-sivuista noppaa heitetään erittäin monta kertaa tiedetään, että tulosta 6 tulee heittojen määrä / 6 ja heittojen tulosten yhteenlaskettu summa on 3,5 * heittojen määrä. Tämän vuoksi sattuma eroaa mielivaltaisesta: satunnaisuus tarkoittaa että tilastollinen laki on olemassa ja mielivaltaisella tarkoitetaan enemmänkin tilannetta, jossa tilastollista lakiakaan ei ole olemassa. Satunnaisuus-sana liitetään usein tilastotieteeseen, jossa sillä kuvataan korrelaation puutetta. ==Satunnaisuus tieteessä== Satunnaisuudella on tärkeä osa matematiikassa, luonnontieteissä ja filosofiassa. Sillä on merkittävä rooli muun muassa informaatioteoriassa, kaaosteoriassa, kvanttimekaniikassa, kombinatoriikassa, peliteoriassa, salausmenetelmissä ja tilastotieteen sovelluksissa. ==Historiaa== Satunnaiset fyysiset prosessit ovat kiinnostaneet ihmisiä, ja satunnaisuutta on käytetty uhkapeleissä ja ennustamisen apuvälineenä. Esimerkiksi Yijingin (Wade-Giles: I ching) on katsottu antavan vastauksia esitettyihin kysymyksiin sekä antavan ohjeita, joiden mukaan voidaan elää, arvottujen, luonteeltaan sattumanvaraisten tulosten perusteella. Ensimmäisinä satunnaisuutta mallinsivat matemaattisesti Blaise Pascal, Pierre de Fermat ja Christiaan Huygens. Heidän kehittämänsä klassinen todennäköisyysteorian todennäköisyyksiin sidottua sattumaa on sittemmin käytetty entropian ja informaatioteorian käsitteissä. 1960-luvun alussa Gregori Chaitin, Andrei Kolmogorov ja Ray Solomonoff esittelivät algoritmisen satunnaisuuden (), jossa satunnaisuus riippui siitä, onko symbolijonoa mahdollista pakata. Heidän ajatuksensa perustuu siihen, että täysin satunnaisen symbolijonon tulostamiseksi tarvitaan pidempi ohjelma. Täysin pakkaamattomissa olevaa eli täysin satunnaista tulostetta kutsutaan Kolmogorov-kompleksiseksi. == Katso myös == * Kontingenssi * Indeterminismi == Lähteet == == Kirjallisuutta == * * ==Aiheesta muualla== * Random.org * Chaitin: Randomness and Mathematical Proof * Satunnaisuuden tasoa testaava ohjelma * Dictionary of the History of Ideas:Chance * Philosophy: Free Will vs. Determinism Luokka:Todennäköisyyslaskenta
The Spirit of Ukko

The Spirit of Ukko on Kiukaan esikoisalbumi, joka julkaistiin 27. huhtikuuta 2005. == Kappaleet == Kaikki kappaleet kirjoittanut Mikko Salovaara, ellei toisin mainittu. # # # # # # # # === Japanin-version bonusraita === # * == Kokoonpano == ;Yhtye * Mikko Salovaara – kitara, 7-kielinen kannel, taustalaulu * Teemu Tuominen – basso * Ilja Jalkanen – laulu * Markku Näreneva – rummut * Atte Tanskanen – koskettimet ;The Arctic String Quartet * Karo Tiuraniemi – viulu * Laura Airola – viulu * Suvi Oskala – alttoviulu * Essi Toivonen – sello ;Tuotanto * Yki Buckbee – tuotanto, äänittäjä * Nino Laurenne – miksaaja (Sonic Pump -studiolla * Juuso Kujala – äänittäjä (jouset, Helsingin Pop & Jazz konservatorio) * Mika Jussila – masteroija (Finnvox-studioilla) * Harri Halme – kannen ideointi, valokuvat (Shadow Mechanics) * Janne "ToxicAngel" Pitkänen – kannen kuvat, logo * Janne – layout * Veli-Veikko Elomaa – valokuvat * Timo Aspiala – valokuvat * Toni Salminen – valokuvat == Arvostelut == * Desibeli.net: Kiuas: Reformation Viitattu 21.12.2022. * Imperiumi.net: Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Vuoden 2005 esikoisalbumit Luokka:Kiukaan albumit
DJ Shadow

DJ Shadow (s. 29. kesäkuuta 1972 San José, KaliforniaDiscogs ProfileFamily Tree Legends Joshua P. Davis), oikealta nimeltään Joshua Paul Davis, on yhdysvaltalainen DJ-muusikko, joka tunnetaan mielikuvituksellisesta, kokeellisesta, samplepohjaisesta hip hop/trip hopista. Hänen levykokoelmansa käsittää yli 60 000 levyä ja se on yksi maailman suurimmista.http://sleevage.com/dj-shadow-endtroducing/ ==Diskografia== ===Sooloalbumit=== *1996 - Endtroducing..... *1998 - Preemptive Strike *2002 - The Private Press *2003 - The Private Repress (Japanese Remix Album) *2004 - Live! In Tune and on Time *2005 - Endtroducing..... (2xCD Deluxe Edition) *2006 - The Outsider *2011 - The Less You Know, the Better *2016 - The Mountain Will Fall ===DJ Q-bertin kanssa=== *1997 - Camel Bobsled Race (Q-Bert Mega Mix) CD-EP ===U.N.K.L.E.:n kanssa=== *1994 - The Time Has Come *1998 - Psyence Fiction ===Cut Chemistin kanssa=== *1999 - Brainfreeze *2001 - Product Placement *2004 - Product Placement on Tour *2008 - The Hard Sell ===Dan The Automatorin kanssa=== *1998 - Bombay the Hard Way: Guns, Cars and Sitars ===Miksit=== *2000 - Schoolhouse Funk *2000 - Skratchcon Rehearsal Mix *2003 - Diminishing Returns *2005 - Schoolhouse Funk II *2005 - One Night in Bangkok (epävirallinen julkaisu) *2005 - Funky Skunk ===Singlet=== *1991 - Lifer's Group/DJ Shadow - The Real Deal (Shadow Remix)/Lesson 4 Promo 12" Only *1993 - Asia Born/DJ Shadow - Send Them/Count and Estimate (Dub)/Hip-Hop Reconstruction from the Ground Up 12" *1993 - In/Flux / Hindsight 12" *1994 - Lost & Found (S.F.L.) (Split 12" with DJ Krush - Kemuri) *1995 - What Does Your Soul Look Like *1996 - Fully Charged on Planet X / Hardcore (Instrumental) Hip-Hop (by Chief Xcel/DJ Shadow - Hardcore (Instrumental) Hip- Hop ja Last Stop ovat Shadowin kappaleita) *1996 - Midnight in a Perfect World *1996 - Stem CD/7" *1997 - High Noon CD/12"/7" *2000 - Dark Days CD/7" *2002 - You Can't Go Home Again CD/12" *2002 - Six Days CD/DVD/12" *2003 - Mashin' on the Motorway / Walkie Talkie CD/DVD *2003 - March of Death (yhdessä Zack de la Rochan kanssa) (vain mp3-muodossa) *2004 - Would You Buy A War From This Man? 7" Picture disk (Remix of Radiohead's The Gloaming) *2005 - Keane - We Might As Well Be Strangers (DJ Shadow vs. Keane Mix) 10" *2006 - 3 Freaks - DJ Shadow feat. Turf Talk & Keak da Sneak 12" Promo *2006 - Enuff - w/ Q-Tip and Lateef *2019 - Rocket Fuel - DJ Shadow feat. De La Soul ===Live-DVD:t=== *2000 - Freeze VHS/DVD *2004 - Product Placement on Tour CD/DVD *2004 - In Tune and On Time CD/DVD == Lähteet == ==Aiheesta muualla== *DJ Shadow’n virallinen kotisivu *Quannum Projects *Solesides Luokka:Yhdysvaltalaiset muusikot Luokka:Vuonna 1972 syntyneet Luokka:Elävät henkilöt
Nikanor Parmenionin poika

Nikanor Parmenionin poika (kuoli 330 eaa) oli makedonialainen sotilas. Hän johti niin sanottuja kilvenkantajia (hypaspista) Aleksanteri Suuren armeijassa. Nikanor oli merkittävän sotapäällikön Parmenionin poika. Luultavasti Nikanorista tuli kilvenkantajien päällikkö sen jälkeen kun hänen isänsä oli osoittanut olevansa lojaali Aleksanterille tämän isän kuoleman jälkeen vuonna 336 eaa. Nikanorin vanhempi veli Filotas sai myös korkean aseman armeijassa. Hänestä tuli toveriratsuväen komentaja. Nikanor johti kilvenkantajia ainakin Granikoksen, Issoksen ja Gaugamelan taisteluissa. Hän kuoli vuonna 330 eaa. sairauteen. Luokka:Antiikin kreikkalaiset sotilaat
Björn-Erik Sundqvist

Björn-Erik Sundqvist (s. 5. maaliskuuta 1988 Pietarsaari) on aktiiviuransa päättänyt suomenruotsalainen jalkapalloilija, pelipaikaltaan hyökkääjä. Sundqvist aloitti uransa Veikkausliigassa pelaavan Jaron riveissä, jossa pääsi pelaamaan 35 liigaottelua tehden niissä 4 maalia. Hän nousi Jaron liigaryhmään jo 16-vuotiaana ja pääsi pelaamaan ensimmäisen liigaottelunsa 17-vuotiaana. Jaron lisäksi Sundqvist on pelannut Umeå FC:n riveissä sekä lainalla GBK:ssa. Sundqvistin suurin vahvuus on nopeus. Hän on esiintynyt alle 17-vuotiaiden maajoukkueessa. == Aiheesta muualla == *Björn-Erik Sundqvist transfermarkt.com-sivustolla Sundqvist, Björn-Erik Sundqvist, Björn-Erik Sundqvist, Björn-Erik
Gothminister

Gothminister on norjalainen goottityylistä industrial metallia soittava yhtye. Vuonna 1999 perustettu yhtye on erityisen menestynyt Saksassa, soittaen monissa Saksan musiikkifestivaaleissa. Gothminister osallistuu Norjan Melodi Grand Prix 2024-karsintaan tavoitellen paikkaa saman vuoden Euroviisuihin.Norway's Melodi Grand Prix 2024: The 18 artists and songsViitattu 19.5.2024 ==Jäsenet== * Gothminister (Bjørn Alexander Brem) - laulu * Halfface - kosketinsoitin * Android - kosketinsoitin * Machine - kitara * Chris Dead - rummut ==Entiset jäsenet== * Dementia Narcissus (Sandra Jensen) - Taustalaulu * Android (Andy Moxnes) - Kosketinsoitin, kitara ==Diskografia== ===Albumit=== * Gothic Electronic Anthems (2003) * Empire Of Dark Salvation (2005) * Happiness In Darkness (2008) * Anima Inferna (2011) * Utopia (2013) * The Other Side (2017) * Pandemonium (2022) ===Singlet ja EP:t=== * Angel (2002) * Devil (2002) * The Holy One (2003) * Dark Salvation EP (2005) * Swallowed by the Earth (2005) * Dusk till Dawn (2008) * Freak (2009) * Liar (2011) * Utopia (2013) * Der Fliegende Mann (2017) * The Sun (2017) * Ich Will Alles (2017) * We Are The Ones Who Rule The World (2017) * Pandemonium (2022) * This Is Your Darkness (2022) * Star (2022) ==Lähteet== == Aiheesta muualla == *Yhtyeen kotisivu Luokka:Norjalaiset rockyhtyeet
Eemil Luukka

Emil Wiktori (Eemil Viktor) Luukka (1. joulukuuta 1892 Muolaa, Ilola – 1. kesäkuuta 1970 Valkeakoski) oli suomalainen poliitikko, joka toimi Maalaisliiton kansanedustajana vuosina 1936–1966. Hän oli ministerinä kahdeksassa eri hallituksessa vuosina 1942–1962 ja toimi myös yhdentoista päivän ajan pääministeri V. J. Sukselaisen sijaisena vuonna 1961. == Elämä == Luukka toimi maanviljelijänä Muolaassa sijainneella kotitilallaan. Sisällissodan aikana hän oli valkoisten etappimiehenä Karjalan rintamalla, muttei osallistunut taisteluihin. Vuosina 1928−1941 Luukka työskenteli myös Muolaan kunnankirjurina. Jatkosodan jälkeen hän omisti maatilan Sääksmäellä. Luukka valittiin eduskuntaan vuonna 1936. Presidentin valitsijamiehenä Luukka oli vuosien 1956 ja 1962 vaaleissa. Vuoden 1966 vaaleissa Luukka jätti eduskunnan yhtenä viimeisistä niin sanotun pitkän parlamentin (1939−1945) jäsenistä. Luukka kannatti voimakkaasti Karjalan palautusta ja halusi edistää karjalaisten oikeuksia. Hän toimi Karjalan Liiton puheenjohtajana vuosina 1946–1967. Luukka kuului kaikkiaan kymmenien eri yhtiöiden ja yhteisöjen hallintoelimiin. Eemil Luukka sai kunnallisneuvoksen arvonimen vuonna 1942 ja ministerin arvonimen vuonna 1962. == Perhe == Eemil Luukan poika oli ministeri ja SOK:n pääjohtaja Viljo Luukka. == Lähteet == ==Aiheesta muualla== * * Eemil Luukka. Pertti Toukkari. Kimalan kartano. Luokka:Kansanedustajat Luokka:Suomen sisäministerit Luokka:Suomen Keskustan poliitikot Luokka:Suomen maatalousministerit Luokka:Kymen vaalipiiri Luokka:Hämeen vaalipiiri Luokka:Viipurin läänin itäinen vaalipiiri Luokka:Suomalaiset ministerin arvonimen saaneet Luokka:Suomen sisällissodan valkoiset Luokka:Vuonna 1892 syntyneet Luokka:Vuonna 1970 kuolleet
Nocturno Culto

Nocturno Culto (s. 4. maaliskuuta 1972, oikealla nimellä Ted Skjellum) on norjalainen muusikko, joka tunnetaan parhaiten black metal -yhtye Darkthronen vokalistina, kitaristina ja basistina. Hän on vaikuttanut yhtyeessä vuodesta 1988 lähtien. Hänellä on kaksi tytärtä ja hän toimii koulun opettajana Norjassa. Hän työskentelee myös Tyrant Syndicate -levy-yhtiössä. == Katso myös == * Darkthrone * Fenriz == Aiheesta muualla == * Darkthrone * Tyrant Syndicate Luokka:Norjalaiset metallimusiikin laulajat Luokka:Norjalaiset metallimusiikin basistit Luokka:Norjalaiset metallimusiikin kitaristit Luokka:Norjalaiset black metal -muusikot Luokka:Multi-instrumentalistit Luokka:Vuonna 1972 syntyneet Luokka:Elävät henkilöt
Moonfog Productions

Moonfog Productions on norjalainen levy-yhtiö, joka on erikoistunut metallimusiikkiin, varsinkin black metalliin. Sen perusti Satyriconin pääjäsen Satyr ja Tormod Opedal. Moonfog Productions on perustettu vuonna 1992, ennen kuin Satyricon julkaisi esikoisalbuminsa Dark Medieval Times. == Yhtyeet == * Darkthrone * DHG * Disiplin * Eibon * Gehenna * Isengard * Khold * Neptune Towers * Satyricon * Storm * Thorns * Wongraven == Aiheesta muualla == * Moonfog Productionsin virallinen sivusto Luokka:Norjalaiset levy-yhtiöt Luokka:Black metal -levy-yhtiöt
Stop the Clocks

Stop the Clocks on brittiläisen rockyhtye Oasiksen kokoelma-albumi, joka julkaistiin marraskuussa 2006. Kokoelma sisältää yhtyeen suurimpia hittejä vuosilta 1994–2005. == Kappaleiden valinta == Albumin kappaleet on valinnut etupäässä yhtyeen kitaristi ja sanoittaja Noel Gallagher. Laulaja Liam Gallagher on sanonut nähneensä kappalelistan vasta, kun DVD-painoksen haastattelua tehtiin.DVD-painos, haastattelu Albumi sisältää tunnettuja Oasis- hittejä vuosien varrelta, pääasiassa kahdelta ensimmäiseltä albumilta. Yhtye on valinnut kokoelmalle myös neljä B-puolta, jotka julkaistiin aluksi The Masterplan -albumilla vuonna 1998. Vuoden 1997 myyntimenestys Be Here Now -albumilta ei ole valittu yhtään kappaletta. Syynä tähän on pääasiallisen lauluntekijän Noel Gallagherin tyytymättömyys albumin kappaleisiin. ”Whatever” ja ”Roll with It” -singlehittejä ei ole kokoelmalla, mutta ”Whateverin” B-puoli ”Half the World Away” on. Laulaja Liam Gallagher on maininnut, että olisi halunnut joitakin kappaleita mukaan, joita ei ole kokoelmalla, kuten ”D’You Know What I Mean?” ja ”Rockin’ Chair”. Tosin myös Noel olisi halunnut löytää kokoelmalle tilaa kappaleille ”Listen Up”, ”Fade Away”, ”(It’s Good) to Be Free” ja ”Let There Be Love”. == Julkaisu == Albumin myynnistä odotettiin erittäin mittavaa. Japanissa kokoelma meni heti julkaisuviikollaan istaykköseksi. Albumin kansikuvan on suunnitellut Sir Peter Blake, jonka käsialaa on myös tunnettu The Beatlesin Sgt. Pepper’s Lonely Hearts Club Band -albumin kansikuva. Blake kertoi lehtihaastattelussa, että hän valitsi kannen esineet sattumanvaraisesti. Kokoelmasta on myös rajoitettu painos, joka sisältää kokoelman lisäksi DVD:n, jossa on yhtyeen jäsenten haastatteluita ja varhaisia live-esiintymisiä. DVD sisältää myös yhtyeen rockdokumentin Lord Don’t Slow Me Downin trailerin. == Kappaleet == === CD-levy 1 === === CD-levy 2 === === Japanin julkaisun lisäkappaleet === == Kokoonpano == * Liam Gallagher – laulu, tamburiini, akustinen kitara (kappale 15) * Noel Gallagher – kitara, basso (kappale 5), taustalaulu, laulu (kappaleet 3, 5, 9, 11, 13 ja 18) * Paul ”Guigsy” McGuigan – basso (kappaleet 1, 2, 3, 6, 7, 8, 9, 10, 11, 12, 13, 16, 17 ja 18) * Andy Bell – basso (kappaleet 4, 5 ja 15) * Paul ”Bonehead” Arthurs – rytmikitara (kappaleet 1, 2, 3, 6, 7, 8, 9, 10, 11, 12, 13, 16, 17 ja 18) * Colin ”Gem” Archer – rytmikitara (kappaleet 4, 5 ja 15) * Tony McCarroll – rummut (kappaleet 1, 2, 7, 8 ja 12) * Alan White – rummut (kappaleet 3, 4, 5, 6, 9, 11, 14, 16, 17 ja 18) * Zak Starkey – rummut (kappaleet 4 ja 5) == Lähteet == Luokka:Oasiksen albumit Luokka:Vuoden 2006 kokoelma-albumit
Peaceville Records

Peaceville Records on brittiläinen levy-yhtiö, joka on erikoistunut metallimusiikkiin. Sen perusti "Hammy" vuonna 1987 Cleckheatonissa, Englannissa. Aluksi yhtiö julkaisi punk-tuotoksia, kunnes pikkuhiljaa kääntyi enemmän metallin puolelle. Yhtiön tunnetuimpia yhtyeitä ovat My Dying Bride, Anathema ja Paradise Lost, joita kutsutaan "Peacevillen kolmikoksi". == Yhtyeet == === Nykyiset === * Abscess * Akercocke * Anathema * At the Gates * Autopsy * Barren Earth * Darkthrone * My Dying Bride * Novembre * Axegrinder * Paradise Lost * The Blood Divine * Madder Mortem * The Provenance * Gallhammer * Deviated Instinct === Entiset === * Doom * Katatonia * Pitchshifter * Opeth === Kokoelmajulkaisut === *Vile Vibes (1990) *Peaceville Vol. 4 (1992) *The Best of Peaceville (1995) *Autumn Sampler '95 (1995) *Under the Sign of the Sacred Star (1996) *Peaceville X (1998) *Peaceville Classic Cuts (2001) *Peaceville Sampler 2002 (2002) *New Dark Classics (2006) *Metal Hammer (2006) == Lähteet == == Aiheesta muualla == * Peacevillen virallinen sivusto * Peaceville Records Soundcloudissa Luokka:Brittiläiset levy-yhtiöt
Lalitpur (Lalitpur)

LalitpurFacta 2001Geographical Location Lalitpurin kaupunki, lalitpur.org.np, viitattu 13.5.2015, (), usein Pataniksi kutsuttu kaupunki Nepalin Lalitpurin piirikunnassa, Bagmatin vyöhykkeellä. Se sijaitsee Bagmatijoen eteläpuolella, Kathmandun laaksossa. Kunnan virallinen nimi on Lalitpur, mutta Patan on sen keskustaajaman perinteinen nimi. Kaupunki on tunnettu taiteestaan ja kulttuuristaan, ja sitä pidetään kauneimpana ja vanhimpana Nepalin kolmesta kuninkaallisesta kaupungista (Kathmandu, Patan, Bhaktapur). Patanin keskusaukio ja kuusi muuta kohdetta Kathmandun laaksossa on lisätty Unescon maailmanperintöluetteloon. Kaupungissa sijaitsee esimerkiksi Nepalin kansalliskirjasto. Kaupungin asukasluku oli vuonna 2011 yhteensä 220 802 ja pinta-ala 15,15 km². Asukasluvultaan Lalitpur on Nepalin kolmanneksi suurin kaupunki Kathmandun ja Pokharan jälkeen. Atpatandurbarsquare.jpg|Katu Lalitpurissa (Patanissa). == Lähteet == ==Aiheesta muualla== *Lalitpurin kaupungin kotisivut (lalitpur.org.np) Luokka:Nepalin kaupungit Luokka:Unescon maailmanperintökohteet Nepalissa Luokka:Bagmati
Reijo Salminen (juontaja)

Reijo Salminen (s. 1. maaliskuuta 1945 Iitti) on suomalainen tv- visailujuontaja. Hän on toiminut juontajana muun muassa Kolmosvisassa, Thilia Thaliassa, Tietopörssissä, Hep-urheiluvisassa, Jep-politiikkavisassa ja SA Int -tietokilpailussa. Salminen valittiin Kansallisen kokoomuksen edustajana Lahden kaupunginvaltuustoon 223 äänellähttps://pxdata.stat.fi/PxWeb/pxweb/fi/StatFin_Passiivi/StatFin_Passiivi__kvaa/030_kvaa_2004_tau_106_fi.px/table/tableViewLayout1/ ja uusintakaudelle 183 äänellä vuonna 2012.https://vaalit.yle.fi/tulospalvelu/2008/kuntavaalit/ehdokkaat/ehdokas_kno398_ehdno295.html. Hän on toiminut Lahden kulttuurilautakunnan varapuheenjohtajana, muttei ollut enää ehdolla vuoden 2012 kunnallisvaaleissa. Salminen on naimisissa näyttelijänä työskennelleen Kaarina Turusen kanssa. Hänen tyttärensä on stand up-koomikko Krisse Salminen, poikansa näyttelijä Eppu Salminen ja pojanpoikansa Roope Salminen. Aikaisemmin Reijo Salminen on toiminut muun muassa Mallasjuoman palveluksessa markkinointipäällikkönä. == Lähteet == == Aiheesta muualla == * Ylen Elävä arkisto: Visailutietäjä Reijo Salminen Luokka:Suomalaiset tietokilpailujuontajat Luokka:Kansallisen Kokoomuksen poliitikot Luokka:Lahden kaupunginvaltuutetut Luokka:Vuonna 1945 syntyneet Luokka:Elävät henkilöt
Psychic Academy Aura banshō

Psychic Academy Aura banshō () on 11-osainen Katsu Akin luoma manga. Siitä on myös tehty 24-osainen minianime, joka julkaistiin alun perin Internetissä. Jokainen jakso on noin 10 minuutin pituinen, ja nämä jaksot on julkaistu myös myyntiin. ==Juoni== Ai Shiomi on poika, jolla on psyykkisiä voimia, jotka tunnetaan myös "Aura-voimina". Nämä voimat mahdollistavat tietyn elementin hallinnan, kuten tulen, veden, valon tai maan. "Psychic Academy" on koulu, jonne Ai suostuu menemään vanhempiensa painostuksesta. Se on eliittikoulu, joka auttaa oppilaitaan hallitsemaan voimiaan. Ai myös tapaa Psychic Academyssa lapsuudenystävänsä Orinan (koodinimeltään Sara). Matkatessaan kouluun ensimmäisenä päivänään, Ai tapaa Myūn, joka on yksi akatemian oppilaista. Ai saa myös tietää, että hänen omasta isoveljestään Zerosta tulee yksi opettajista. Ai epäröi uudessa koulussaan, haluaako hän tällaista elämää, sillä hän ei edes tiedä omaa voimaansa. Hän myös kamppailee tunteistaan sekä Orinaa että Myūta kohtaan. Eräs hullu jänis ottaa hänet kuitenkin oppilaakseen ja hän vihdoin löytää auransa, jonka tyyppi on hyvin harvinainen ja voimakas valo. == Aiheesta muualla == * Luokka:Animesarjat Luokka:Mangasarjat Luokka:Seinen Luokka:1990-luvun anime ja manga Luokka:Komedia-anime ja -manga Luokka:Romanttinen anime ja manga
George Jeffreys

George Jeffreys (15. toukokuuta 1645 - 18\. huhtikuuta 1689) oli walesilainen tuomari ja lordikansleri, joka muistetaan parhaiten julmista tuomioistaan sekä oikeuden irvikuviksikin sanotuista istunnoista, joita yleisesti kutsutaan ns. Verisiksi käräjiksi. Tuomarina ollessaan Jeffrey määräsi jopa 200 kapinallista, joista useiden syyllisyyttä tuki vain hatarat todisteet, hirteen ja 800 orjuuteen. Jeffreys myös myi armahduksia tuomionsa saaneille. Jeffreysin kovat tuomiot johtuivat lojaalisuudesta kuningas Jaakko II:sta kohtaan sekä halusta päästä tämän suosioon ja nousta lordikansleriksi. Jeffreyn haave toteutuikin, mutta hän ehti olla lordikanslerina vain lyhyen aikaa ennen kuin Jaakko II syöstiin vallasta ja vihainen väkijoukko vangitsi Ranskaan pakenemassa olleen Jeffreysin. Tämä kuoli neljän kuukauden kuluttua vankeudessa. == Varhainen elämä jakoulutus == Jeffreys syntyi perheensä tilalla Acton Hallissa, Wrexhamissa, Walesin pohjoisosassa kuudenneksi pojaksi John ja Margaret Jeffreykselle. Hänen veljensä Thomas, myöhemmin Sir Thomas, oli Englannin konsuli Espanjassa ja osa Alcántaran ritarikuntaa. George opiskeli vuosina 1652-1659 Shewsburyn sisäoppilaitoksessa ja vuosina 1661-1662 Lontoossa Wesminster Schoolissa. Hän opiskeli myös Cambridgen yliopiston Trinity Collegessa vuonna 1662 yhden vuoden ajan valmistumatta ja siirtyi sitten Inner Templen lakikouluun opiskelemaan vuonna 1663. Luokka:Brittiläiset tuomarit Luokka:Brittiläiset aateliset Luokka:Vuonna 1645 syntyneet Luokka:Vuonna 1689 kuolleet
Jimmy Snuka

James Reiher (18. toukokuuta 1943 Fidži – 15. tammikuuta 2017) oli fidžiläinen showpainija, joka tunnettiin 1980-luvulla nimellä Jimmy ”Superfly” Snuka. Hän oli 183-senttinen ja 111-kiloinen. Snuka teki ensiesiintymisensä vuonna 1969. Hänen lopetusiskunaan oli superfly splash, mutta hän käytti useasti myös piledriveriä ja headbuttia. Hän otteli WrestleManiassa The Undertakeria, Shawn Michaelsia ja Yokozunaa vastaan. Snuka oli kaikkien aikojen ensimmäinen ECW:n maailmanmestari ja voitti tittelin kahdesti. Hän voitti myös esimerkiksi NWA:n Yhdysvaltain mestaruuden. Jimmy Snuka esiintyi myös 2008 Royal Rumblessa. Jimmy Snuka oli showpainija Dwayne "The Rock" Johnsonin setä. == Painijanimiä == * The Big Snuka * Superfly Snuka * Jimmy Snuka * Jimmy Kealoha * Lani Kealoha * The Great Snuka * Superfly == Lähteet == == Aiheesta muualla == Luokka:Fidžiläiset henkilöt Luokka:WWE Hall of Fame Luokka:Vuonna 1943 syntyneet Luokka:Vuonna 2017 kuolleet
Pokhara

Pokhara on Nepalin toiseksi suurin kaupunki. Se sijaitsee Kaskin piirikunnassa, maan pääkaupungista Kathmandusta noin 200 kilometriä länteen. Vuoden 2011 väestönlaskennassa siellä oli 255 000 asukasta. Erään arvion mukaan kaupungin väestö kasvaa noin 7 % vuodessa. Kaupunki sijaitsee Pokharan laaksossa, jota ympäröivät lumihuippuiset vuoret. Paikka on vanhojen silkkiteiden risteyskohdassa. Sinne pääsi vain jalkaisin kunnes vuonna 1968 valmistui uusi tie. Pokharassa on Nepalin toinen kansainvälinen lentoasema. Pokharan kaupungissa, asutuksen keskellä sijaitsevalla Pokharan lentoasemalla on asfaltoitu, noin 1,4-kilometrin kiitotie. == Historia == Pokharaa on vuosien saatossa hallinneet kiinalaiset, tiibetiläiset ja britit. Pokhara0417.JPG|Pokharan kantakaupunkia. PokharafromKahundanda.jpg|Pokharan pohjoisosaa. POKHARA BUS STATION NEPAL FEB 2013 (8568219591).jpg|Linja-autoja Pokharan linja-autoasemalla. Early morning at the bus station at Pokhara (4514770885).jpg|Aamutunnelmia linja-autoasemalla. AnapurnaFromPokhara.jpg|Annapurna Pokharasta nähtynä. POKHARA AIRPORT NEPAL FEB2013 (8502352767).jpg|Pokharan lentoasemarakennus (2013). == Lähteet == Luokka:Nepalin kaupungit Luokka:Gandaki
Booker Huffman

Booker Tio Huffman (s. 1. maaliskuuta 1965)Wrestler Profiles - Booker T Onlineworldofwrestling.com. Viitattu 4.8. 2011. on yhdysvaltalainen showpainija. Hänellä on tällä hetkellä sopimus World Wrestling Entertainmentin kanssa jossa hän toimii SmackDownin osa-aikaiskommentoijana. Parhaiten hänet tunnetaan kehänimillään King Booker ja Booker T. Huffman on voittanut viisi kertaa WCW:n mestaruuden. Hän on voittanut myös 10 kertaa WCW Tag Team -mestaruuden Stevie Rayn kanssa, kaksi kertaa WWF Hardcore -mestaruuden ja kolme kertaa WWE:n Yhdysvaltain mestaruuden. Hän on 191-senttinen ja 110-kiloinen. Debyyttinsä hän teki 1. maaliskuuta vuonna 1990. King Booker -nimen hän adoptoi voitettuan King of the Ring 2006-turnauksen. Ennen maailmanmestaruusvoittoaan ennen hän kävi kovaa kamppailua WWE:n Yhdysvaltain mestaruudesta Bobby Lashleyn kanssa. Hän hävisi kaikki ottelut normaalista ottelumuodosta teräshäkkiotteluun. Voitettuaan Fatal-4-Way -ottelun 8. lokakuuta No Mercy -tapahtumassa King Booker siirtyi juonikuvioon kahden muun WWEn brändin maailmanmestareita vastaan, ja voitti Champion of Champions -ottelun 5. marraskuuta Cyber Sunday -tapahtumassa. ==Hovi== King Booker -nimen hän sai voitettuaan King of the Ring -kamppailun. Sen saatuaan hän alkoi ylivoimaansa korostaakseen pitää hovia, johon kuuluivat hänen vaimonsa lisäksi painijat Finlay ja William Regal. Hän pitää katsojia alamaisinaan ja hänen esiintulomusiikkinsa on kuninkaallinen. ==TNA== Huffman teki TNA- debyyttinsä Booker T:nä Genesis PPV:ssä 11. marraskuuta 2007 Stingin salaperäisenä partnerina Kurt Anglea ja Kevin Nashia vastaan. Hänen esiintymisnimensä TNA:ssa on Booker T. ==WWE 2011== Booker T teki yllätyspaluun WWE:n Royal Rumble 2011 tapahtumassa ollen 21. sisääntulija, mutta hänet eliminoi kuitenkin Mason Ryan. 4. helmikuuta hän debytoi SmackDownin uutena kommentoijana. == Mestaruudet == ===TNA=== *1x TNA Legends Champion *1x TNA Tagteam Champion (Scott Steinerin kanssa) ===WCW=== * 5x WCW World Heavyweight Championship * 10x WCW Tag Team Champion (10 kertaa Stevie Rayn kanssa) ===WWF=== * 2x WWF Hardcore Champion ===WWE=== * 1x World Heavyweight Champion * 4x WWE United States Champion * 1x WWE Intercontinental Champion * 3x WWE World Tag Team Champion (1x Testin, 1x Goldustin & 1x Rob Van Damin kanssa) ==Lähteet== == Aiheesta muualla == Luokka:Yhdysvaltalaiset showpainijat Luokka:Kuvitteelliset kuninkaalliset Luokka:Vuonna 1965 syntyneet Luokka:Elävät henkilöt
Count Basie

William "Count" Basie (21. elokuuta 1904 Red Bank, New Jersey – 26. huhtikuuta 1984 Hollywood, Florida) oli yhdysvaltalainen jazzpianisti, -urkuri ja orkesterinjohtaja. Basie aloitti uransa kiertävän vaudevilleseurueen muusikkona vuonna 1924. Näillä kiertueilla hän tutustui jazzmuusikoihin. Vuonna 1929 hän liittyi Bennie Motenin yhtyeeseen. Ensimmäisen oman yhtyeensä hän perusti vuonna 1934, mutta palasi hetkeksi yhteistyöhön Motenin kanssa. Tämän kuoltua vuonna 1935 hän perusti jälleen oman yhtyeen. Basie oli yhteistyössä Ella Fitzgeraldin kanssa, ja levyä Ella and Basie! pidetään Fitzgeraldin parhaimpiin kuuluvana. Yhteistyössä Frank Sinatran kanssa syntyivät levyt Sinatra-Basie (1963) ja It Might As Well Be Swing (1964), jotka ovat Sinatran uran huippuja. Count Basien albumi Atomic Mr. Basie (1957) valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. ==Lähteet== ==Aiheesta muualla== *Ylen Elävä arkisto: Jazzin aatelia Iltatähdessä Luokka:Yhdysvaltalaiset jazzpianistit Luokka:Vaudeville-esiintyjät Luokka:Hollywood Walk of Fame Luokka:Grammy-palkinnon saajat Luokka:Yhdysvaltalaiset orkesterinjohtajat Luokka:Presidential Medal of Freedom Luokka:Vuonna 1904 syntyneet Luokka:Vuonna 1984 kuolleet
Sisämaavaltio

Sisämaavaltio tarkoittaa valtiota, jolla ei ole meren rantaviivaa, eikä siten suoraa yhteyttä merelle. Sisämaavaltiolle on sijainnistaan myös haittaa; koska sisämaavaltiolla ei ole suoraa yhteyttä merelle, se ei voi kuljettaa tavaroita laivalla niin helposti kuin rannikkovaltiot. Uzbekistan ja Liechtenstein (kuvan kartassa violetilla) ovat ainoat sisämaavaltiot, joiden kaikki rajanaapuritkin ovat sisämaavaltioita.Kiljunen, Kimmo: Maailmat maat – liput ja historia, artikkelit ”Liechtenstein” ja ”Uzbekistan”. Helsinki: Into 2013 ISBN 978-952-264-157-1 Osalla sisämaavaltioista on kuitenkin jokiyhteys, jonka kautta niillä on pääsy meren rannikolle. Esimerkiksi Slovakia ja Unkari sijaitsevat Tonavan rannalla. == Valtiot, joilla ei merenrantaa == * Afganistan * Andorra * Armenia * Azerbaidžan * Bhutan * Bolivia * Botswana * Burkina Faso * Burundi * Etelä-Sudan * Etiopia * Itävalta * Kazakstan * Keski- Afrikan tasavalta * Kirgisia * Kosovo‡ * Laos * Lesotho * Liechtenstein * Luxemburg * Malawi * Mali * Moldova * Mongolia * Nepal * Niger * Paraguay * Pohjois-Makedonia * Ruanda * Sambia * San Marino * Serbia * Slovakia * Sveitsi * Swazimaa * Tadžikistan * Tšad * Tšekki * Turkmenistan * Uganda * Unkari * Uzbekistan * Valko-Venäjä * Vatikaani * Zimbabwe ‡ Vain osa maailman maista on tunnustanut maan itsenäisyyden. == Lähteet == Luokka:Aluemaantiede
Rautalammin Auto

Rautalammin Auto Oy on suomalainen linja-autoyhtiö. Yhtiö ajaa vakiovuoroliikennettä Savossa Kuopion alueella sekä lisäksi Etelä-Savon alueella Pieksämäellä. Vakiovuoroliikenteen lisäksi yhtiö harjoittaa tilausajoliikennettä sekä toimii yhteistyössä emoyhtiön matkatoimiston MatkaSavon kanssa. === Historiaa === Rautalampilainen Väinö A. Jääskeläinen aloitti linja-autoliikenteen harjoittamisen vuonna 1926 Rautalampi-Suonenjoki- Vesanto reitillä, johon hän osti sisareltaan 18-paikkaisen Intercontinental- linja-auton. Yhtiön ensimmäinen linja-autovuoro liikennöitiin juhannusaattona 24.6.1926. Pari vuotta sen jälkeen yhtiö osti toisen linja-auton, jolloin avattiin linjat Kuopioon ja Vesannolle. Aivan yhtiön alkuvuosina sai myös alkunsa taksiliikenne ja kuorma-autoliikenne, ja Väinö Jääskeläinen oli myös maakunnan ensimmäinen taksiautoilija. Yritys toimi vuoteen 1948 asti nimellä Jääskeläinen Väinö, jonka jälkeen nimenä on säilynyt muodossa Rautalammin Auto Oy. Yhtiöllä oli tarkoitus 1970-luvulla rakennuttaa varikkokiinteistö Rautalammille, mutta erinäisten vaiheiden vuoksi yhtiö päätyi rakennuttamaan vuonna 1978 Suonenjoelle varikkokiinteistön, joka on edelleen yrityksen käytössä. Yhtiöllä on Rautalammilla pienempi varikko, jossa osa yhtiön kalustosta sijaitsee. Yhtiön perustajan Väinö Jääskeläisen jälkeen yhtiön toimitusjohtajaksi siirtyi Kauko Jääskeläinen, mutta hänen kuoltuaan vuonna 1996 yhtiöön tuli osakkaaksi Mikko Tiilikainen, josta tuli vuonna 2000 yhtiön toimitusjohtaja. Vuonna 2012 iisalmelainen Mika Niskanen Oy osti Rautalammin Auton koko osakekannan. Uudelle omistajalle kaupan yhteydessä siirtyi Suonenjoella sijaitseva varikko, kalusto ja linjaliikenneluvat sekä muut sopimukset. Yhtiön toiminta jatkui entisellään yrityskaupasta huolimatta linja-autoliikenteen, taksiliikenteen ja kuorma-autoliikenteen osalta. Yhtiö juhli 90-vuotista taivaltaan 21.6.2016 === Yhtiö nykypäivänä === Yhtiöllä on säännöllistä reittiliikennettä yhteysväleillä Rautalampi-Suonenjoki-Kuopio, Suonenjoki-Kuopio ja Suonenjoki-Pieksämäki. Yhtiö hoitaa myös koululaiskuljetuksia Suonenjoella. Yhtiön kalustoon kuuluu 17 linja-autoa, ja kuorma-auto. Yhtiön kalusto koostuu seuraavantyyppisistä linja-autoista Alusta Kori Lukumäärä Volvo B12B Volvo 9700HD NG 1 Volvo B12B 6x2 Volvo 9700HD NG 1 Volvo B12B 6x2 Volvo 8700 1 Mercedes-Benz Mercedes-Benz Sprinter 7 Scania K320 UB Scania OmniExpress 320 1 Volvo B7R Volvo 8700 1 Volvo B11R 6x2 Volvo 9700H UG 1 Volvo B13R Volvo 9700H NG 1 == Lähteet == == Aiheesta muualla == * Yhtiön kotisivut * Kuopion Seudun Bussit: Rautalammin Auto *https://soundcloud.com/radio-sandels/rautalammin-auto-sinikka- jaaskelainen-2162016 Luokka:Suomalaiset linja-autoyhtiöt
Iisalmen reitti

Iisalmen reitti on Vuoksen vesistön Kallaveden reittiin kuuluva vesitie, joka alkaa pääosin Kiuruveden, Vieremän ja Sonkajärven alueelta Ylä-Savosta sekä aivan latvaosiltaan myös Kainuusta Kajaanin kaupungin ja Vuolijoen alueelta. Tämän jälkeen se kulkee Iisalmen Poroveden kautta etelään Lapinlahden ja Maaningan kuntien läpi päätyen lopuksi Kallaveteen Kuopion pohjoispuolelle. Suurimmat järvet reitin varrella Poroveden lisäksi ovat pohjoisesta alkaen Nerkoonjärvi, Onkivesi, Maaninkajärvi ja Ruokovesi. Reitin varrella on nykyisin kaksi sulkukanavaa: Ahkiolahden kanava ja Nerkoon kanava. Lisäksi Kiuruvedelle johtavan haaran varrella on Saarikosken museokanava. Reitin varrella Maaningalla on jo 1873 käytöstä poistettu Viannan kanava. Reitin kautta kulkee 2,4 m laivaväylä Kallavedeltä Porovedelle, jossa se haarautuu 1,2 m ja 1,0 m väylinä Kiuruvedelle ja Vieremälle vastaavasti. Reitillä on myös kaksi Savon Voiman vesivoimalaitosta: Vieremän Salahmi ja Maaningan Vianta. Reitin valuma-alueen kunnostamista on koordinoinut kuuden yläsavolaisen kunnan yhteinen "Iisalmen reitin valuma-alueen kunnostushanke 2001–2004". Työtä on jatkanut jatkohanke, "Iisalmen reitin kunnostushanke 2004–2007", joka on keskittynyt vesistöjen vedenlaadun parantamiseen hoitokalastuksen, erilaisten järvien kunnostussuunnitelmien tekemiseen. Haja- asutusalueiden jätevesien käsittelymenetelmistä tiedottaminen ja työnäytösten järjestäminen on ajankohtaista 2004 tulleen jätevesiasetuksen toteuttamiseksi. Ylä-Savon vesistöt kuntoon-hanke jatkaa näiden kahden aiemman hankkeen tehtäviä. Hankkeen hallinnoija on Lapinlahden kunta. ==Lähteet== * Luokka:Kallaveden reitti Luokka:Suomen vesistöreitit
Katsu Aki

Katsuaki Nakamura (, 19. syyskuuta 1961 Fukuoka, Japanihttps://myanimelist.net/people/2304/Aki_Katsu, taiteilijanimellä Katsu Aki ) on japanilainen mangaka. ==Töitä== *The Vision of Escaflowne *Futari Ecchi *Psychic Academy *Hoshikuzu Paradise *Chouryuu Senki Sauros Knight *This is Eden *Angel Hard *Aya *DADDY * Virgin *Dynamite Peach *Harem Revolution *Love Lucky == Lähteet == Luokka:Japanilaiset sarjakuvantekijät Luokka:Vuonna 1961 syntyneet Luokka:Elävät henkilöt
Arbogast

Flavius Arbogastes, paremmin tunnettu nimillä Arbogast tai Flavianus, (k. 394) oli frankkilainen magister militum, Länsi-Rooman korkea-arvoisin sotapäällikkö.Castrén ja Pietilä-Castrén 2000, s. 49 Arbogast oli Flavius Bauton, aiemman magister militumin, poika. Keisari Theodosius I nimitti Arbogastin vuonna 388 korkeimpaan sotilasvirkaan ja nuoren Valentinianus II:n neuvonantajaksi. Arbogast hallitsi käytännössä Rooman läntisiä osia Valentinianuksen jäädessä nukkehallitsijaksi. Arbogast kääntyi Valentinianuksen kuoltua Eugeniuksen tukijaksi, vaikka Theodosius oli nimittänyt poikansa Honoriuksen Länsi-Rooman keisariksi. Lopulta vuonna 394 Theodosius löi Arbogastin joukot Frigidusjoella. Hävittyään taistelun Arbogast teki itsemurhan. ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. === Viitteet === Luokka:Roomalaiset sotilaat Luokka:Myöhäisantiikin henkilöt Luokka:Itsemurhan tehneet Luokka:Syntymävuosi tuntematon Luokka:Vuonna 394 kuolleet
Siltarumpupolitiikka

Siltarumpupolitiikka on Suomessa käytetty nimitys ilmiöstä, jossa poliitikot ajavat valtion budjettia tehtäessä läpi pieniä investointeja omaan vaalipiiriinsä tai kotikuntaansa. Muissa maissa sama ilmiö tunnetaan eri nimillä. Suomessa nimitys tulee tarkasti yksilöidyistä ylimääräisistä tienpidon määrärahoista. "Siltarumpupolitiikan" perimmäisenä tarkoituksena on pidetty poliitikon halua tulla uudelleen valituksi olemalla äänestäjilleen näkyvällä tavalla hyödyksi. Korjauksen paikallisiin oloihin toivotaan nähtävän asiaa ajaneen poliitikon ansiona. Siltarumpupolitiikalle 1990-luvulla muodostui pilkallinen sävy ja liian avoimesti omia paikallisia hankkeita valtakunnallisesti ajavaa saatetaan sanoa siltarumpupoliitikoksi. Erityisesti siltarumpupolitiikka liitetään Suomessa keskustapuolueeseen ja sisäministeriin Mauri Pekkariseen. Pekkarinen toimi sisäministerinä vuosina 1991-1995. Termiä oli tiettävästi käyttänyt jo aiemmin Jörn Donner.Tiedätkö mistä siltarumpupolitiikka sai alkunsa. Maaseudun Tulevaisuus 5.9.2017. Viitattu 4.11.2017 Pekkarisesta tulee myös pekkarointi. Muita samankaltaisia käsitteitä ovat iltalypsy.Keskusta ratsastaa eurovaaleihin Kekkosella. Kaleva 24.4.2009. Viitattu 4.11.2017 Kuitenkin samalla tavoin muidenkin puolueiden kansanedustajat ovat ajaneet oman alueensa etuaSiltarumpujen tahdissa. Länsi- Saimaa 18.9.2017. Viitattu 4.11.2017. == Esimerkkejä == Helsingin Sanomat listasi mm. seuraavat hankkeet esimerkkeinä siltarumpupolitiikasta: * Raippaluodon silta. Liikenneministeri Ole Norrback päätti rakennuttaa omaan vaalipiiriinsä pitkän ja kalliin sillan. * Kärkisten silta. Sisäministeri Mauri Pekkarinen puolusti voimakkaasti sillan rakentamista Korpilahdelle, joka kuuluu hänen omaan vaalipiiriinsä. * Mäkelänrinteen uimahalli. Pääministeri Paavo Lipponen ajoi Helsinkiin uimahallia valtakunnallisen liikuntaohjelman ykköshankkeena. Hanke sai poikkeuksellisen paljon valtionavustusta. Lipponen edusti Helsingin vaalipiiriä. * Eduskunnan valtiovarainvaliokunnan liikennejaoston puheenjohtajana toimiessaan varkautelainen poliitikko Kari Rajamäki ajoi läpi suuria tiehankkeita, mm. Varkaus–Joroinen-välin parannuksen. == Lähteet == == Katso myös == *Julkisen valinnan teoria == Aiheesta muualla == * "Pekkarointi" ja siltarumpupolitiikka olisi osattava myös Päijät-Hämeessä. Uusi Lahti 10.3.2004 (Internet Archivessa) * Uutiskommentti Tekniikka ja Talous-lehdessä "Tervetuloa siltarumpupolitiikka!" (Internet Archivessa) * Uutispäivä Demari "Siltarumpupolitiikka ei toimi" (Internet Archivessa) Luokka:Poliittiset käsitteet Luokka:Sääntelyhäiriö
Asetamidi

Asetamidi on orgaaninen yhdiste, jonka kemiallinen kaava on C2H5NO ja rakennekaava CH3CONH2. Asetamidista käytetään myös nimityksiä etikkahappoamidi, etaaniamidi, asetamidihappo tai metaanikarboksiamidi. Asetamidi on normaaliolosuhteissa olomuodoltaan kiinteää, värittömiä kiteitä. Sen moolimassa on 59,07 g/mol, sulamispiste 81 °C, kiehumispiste 222 °C, tiheys 1,16 g/cm3, liukoisuus veteen 200 g/ml ja CAS-numero 60-35-5. ==Valmistus ja käyttö== Asetamidia voidaan valmistaa usealla tavalla. Ammoniakki reagoi asetamidiksi muun muassa asetyylikloridin ja etikkahappoanhydridin kanssa. Teollisesti käytettyjä suuren mittakaavan asetamidintuotantoprosesseja ovat kuitenkin ammoniuasetaatin kuumennus ja asetonitriilin hydrolyysi happojen tai emästen katalysoimana. Aetamidia käytetään liuottimena, muovien pehmentimenä ja useiden kemikaalien, kuten tioasetamidin ja eräiden hyönteismyrkkyjen ja lääkeaineiden synteeseissä.Hosea Cheung, Robin S. Tanke & G. Paul Torrence: Acetic acid, Ullmann's Encyclopedia of Industrial Chemistry, John Wiley & Sons, New York, 2011. Viitattu 16.04.2013 ==Lähteet== == Aiheesta muualla == * *Asetamidin käyttöturvallisuustiedote, Sigma Aldrich, viitattu 26.12.2014. *PubChem: Acetamide *DrugBank: Acetamide *Kyoto Encyclopedia of Genes and Genomes (KEGG): Acetamide *ChemBlink: Acetamide *
Jorma Hämäläinen

Jorma Hämäläinen (23. syyskuuta 1918 Lieksa – 14. huhtikuuta 1962) oli kaukopartioupseeri ja Mannerheim-ristin ritari numero 49.Hurmerinta, Viitanen 2004: 100. Talvisodassa Hämäläinen oli konekivääriampuja Kanneljärvellä ja Summassa. Hänet komennettiin upseerikouluun, josta hän valmistui vielä sodan kestäessä. Hämäläisen kyvyt johtajana ja partiotehtävissä havaittiin jo tuolloin.Karhunen 1972: 419–421. Jorma Hämäläisen kaukopartioura käynnistyi ns. siviilisissien partiomatkalla Stalinin kanavalle. Jatkosodan aikana hän kuului Osasto Marttinaan. Hämäläistä pidettiin miestensä keskuudessa harkitsevana ja huolehtivana johtajana. Mannerheim-ristin myöntämisperusteissa korostuu Hämäläisen johtamien partioiden tuloksellisuus yhdistyneenä pieniin omiin tappioihin.Hurmerinta, Viitanen 2004: 102–103. == Lähteet == * * Karhunen, Joppe: Taistelujen miehet, WSOY: Porvoo 1972 ISBN 951-0-00639-4. ===Viitteet=== ==Kirjallisuutta== *Palaste, Onni: Siviilisissit Stalinin kanavalla, WSOY: Porvoo 1973 ISBN 951-0-05937-4. Luokka:Mannerheim-ristin ritarit Luokka:Kaukopartiomiehet Luokka:Vuonna 1918 syntyneet Luokka:Vuonna 1962 kuolleet
Gambian maantiede

Gambian tasavalta eli Gambia on pieni ja kapea valtio Länsi-Afrikassa. Valtion maantieteelliset koordinaatit ovat . Gambia on leveimmillään alle 48 kilometriä ja jakautuu Gambiajoen ympärille. Valtion nykyiset rajat määritettiin vuonna 1889 Yhdistyneen kuningaskunnan ja Ranskan suostumuksen jälkeen. Lukuun ottamatta rajaviivaa Atlantin valtamereen, Gambia on Senegalin enklaavi ja pinta-alaltaan Manner-Afrikan pienin maa. ;Pinta-ala *yhteensä: 11 300 km² *maa-ala: 10 120 km² *vesistön pinta-ala: 1 180km² ;Rajat *yhteensä: 749 km *rajamaat: Senegal 749 km *rantaviivaa: 80 km ;Ilmasto Trooppinen; kuuma, sadekausi (kesäkuusta marraskuuhun); viileämpi, kuiva kausi (marraskuusta kesäkuuhun) ;Maasto Tulvivaa tasankoa Gambianjoen ympärillä, muutamia matalia kukkuloita kauempana joesta. ;Ääripisteet *matalin kohta: Atlantin valtameri 0 m *korkein kohta: nimeämätön paikka 53 m ;Maankäyttö *viljelyskelpoinen: 41 % *pysyvää viljelysmaata: 0,5 % *pysyvää laidunmaata: 14,6 % *metsää: 43,9 % ;Luonnonkatastrofit Sademäärä on vähentynyt 30 prosentilla viimeisten 30 vuoden aikana. ==Lähteet== *
Villeurbanne

Villeurbanne on kaupunki Itä-Ranskan keskiosassa, Lyonin koillispuolella. Yhdessä Lyonin kanssa kaupungit muodostavat Ranskan toiseksi suurimman taajama-alueen. Itse Villeurbannessa on noin 130 000 asukasta. Kaupunki kasvoi teollistumisen myötä vauhdilla: vuonna 1928 siellä oli noin 3 000 asukasta, kolme vuotta myöhemmin jo 82 000\. Kehityksen aloitti tekstiiliteollisuus, jota seurasivat konepaja- ja kemianteollisuus. Insa-Lyon Asukasluvun kasvaessa kaupunki aloitti mittavan asuntorakennusprojektin, jonka näkyvin tulos on Gratte-Ciel, art deco -henkinen taloryhmä johon kuuluu kaksi tornia ja joukko matalampia kerrostaloja. Pilvenpiirtäjät valmistuivat vuonna 1934.Voice of Dance Uimari Laure Manaudou on syntynyt Villeurbannessa.Radio RTL == Lähteet == == Aiheesta muualla == *Villeurbanne Luokka:Ranskan kaupungit Luokka:Rhônen kunnat
Tony Hawk’s Pro Skater 4

Tony Hawk’s Pro Skater 4 on rullalautailuaiheinen videopeli ja osa Tony Hawk’s -pelisarjaa. Pro Skater 4 poikkeaa sarjan aikaisemmista osista, joissa pelaajan on selvittävä annetuista tehtävistä rajatussa ajassa. Nelososassa kullakin tasolla saa viipyä haluamansa ajan. == Pelaaminen == Tony Hawk´s Pro Skater 4 haastaa pelaajan suorittamaan vaikeita temppuja. Pelaajan täytyy kierellä kaupunkeja ympäri ja etsiä uusia tehtäviä päästäkseen seuraavaan kaupunkiin. Pelin tehtäviä ovat muun muassa tuttu S-K-A-T-E-kirjainten kerääminen kahdessa minuutissa, uusi C-O-M-B-O-kirjainten kerääminen (nimensä mukaisesti yhdellä combolla) jonkin tietyn pistemäärän kerääminen, tietyn tempun tekeminen tietyssä spotissa tai jokin aikahaaste (kilpaillaan aikaa vastaan). Pelin ominaisuuksiin kuuluu myös netissä pelaamisen mahdollisuus. Netissä pelatessa voi haastaa muita pelaajia. Pelissä on mahdollista myös rakentaa oma puisto. Pelin rakennusosassa on tarjolla esimerkiksi suihkulähteitä, ramppeja, putkia ja puistonpenkkejä. == Hahmot == Tony Hawk´s Pro Skater 4 -pelissä on tavallista enemmän hahmoja. Tony Hawkin lisäksi pelissä ovat muun muassa Bob Burnquist, Eric Koston, Bam Margera ja Rodney Mullen. Pelissä voi luoda myös oman hahmon. Hahmon luomisessa saa valita päästä jalkoihin erilaisia asusteita ja oman rullalautansa. ==Lähteet== == Aiheesta muualla == * Luokka:Tony Hawk -pelisarja Luokka:Game Boy Advance -pelit Luokka:Mac OS -pelit Luokka:Nintendo GameCube -pelit Luokka:PlayStation-pelit Luokka:PlayStation 2 -pelit Luokka:Windows-pelit Luokka:Xbox-pelit Luokka:Vuoden 2002 videopelit Luokka:Neversoftin videopelit
Kotimme on Venäjä

Kotimme on Venäjä () oli poliittinen puolue Venäjällä vuosina 1995–2000. Puolueen perusti silloinen Venäjän federaation varapääministeri Viktor Tšernomyrdin Boris Jeltsinin tuella toisia duuman vaaleja varten. Puolue tuki hallitusta ja Jeltsiniä ja pyrki saamaan konservatiiviäänestäjiä liikkeelle. Se sai noin 10 prosenttia äänistä, mikä oli tukijoille pettymys. Sen kannatus hiipui pian Tšernomyrdinin menetettyä pääministerin aseman ja Jeltsinin hallinnon alettua tukea Yhtenäisyys-puoluetta. Kolmansissa duuman vaaleissa joulukuussa 1999 puolue sai 1,19 % äänistä ja jäi ilman paikkoja. == Lähteet == Luokka:Venäjän puolueet
Draconidit

Draconidit eli giacobinidit on meteoriparvi. Parvi on tunnettu aika ajoin toistuvista meteorimyrskyistä, jolloin taivaalta tulee tuhansia tähdenlentoja tunnissa. Parvi tuottaa usein kirkkaita tulipalloja. Tavallisesti kuitenkin näkyy vain muutama meteori tunnissa. Viimeisin meteorimyrsky oli vuonna 2011. Parven toinen nimi tulee Giacobinin-Zinnerin komeetasta, joka on parven emokomeetta. ==Aiheesta muualla== *Tähdet ja avaruus 5.10.2011, Lauantaille odotetaan meteoripurkausta - tutkimuslentokoneita Suomen ilmatilassa Luokka:Meteoroidit